# Anime

### Fra Wikipedia, den frie encyklopædi

Du har nye beskeder (forskel fra næstsidste redigering).
Wikipe-tan, et eksempel på en figur tegnet i typisk moe anime stil

Anime (アニメ) er det Japanske ord for animation. Man ser det også undertiden benævnt Manga Film eller Japanimation. Det bruges i Japan om alle former for animation, hvorimod det i vesten normalt refererer til japanske tegnefilm. Anime kan både være tegnet i hånden og på computer. Hvor de ældre animeer oftest er håndtegnede bliver det mere og mere normalt, at nye animeer er computeranimerede, dog oftest så de stilmæssigt ligner håndtegnet animation.

Historierne i en anime er for det meste fiktionelle, og der findes animeer i næsten samtlige film-genrer, man kan finde. I Japan bliver det meste anime sendt på tv, hvor det i Danmark stadig er ret sjældent, selvom tv-selskaberne har lukket op for visse serier, heriblandt Last Exile. Ud over dette kan man uden det store besvær skaffe anime på DVD (ofte import fra Amerika), dog har filmene Chihiro og heksene og Det levende slot af Hayao Miyazaki haft biograf-premiere i Danmark, og der har været flere animeer med på NatFilm Festivalen.

En stor del af den anime, der bliver lavet, er baseret på japanske tegneserier, også kaldet manga. Anime (og manga i flæng) bruges ofte til at betegne en bestemt tegnestilart, som mange mere kendte animeer bruger. Dog er dette en noget søgt definition, da anime/manga har mange forskellige stilarter, der ikke nødvendigvis har noget med hinanden at gøre.

Fans inden for anime-kulturen betegner ofte sig selv værende Otakuer.

## [redigér] Foreninger

Til J-Popcon 2005 blev der opfordret til, at anime-fans rundt omkring i landet, selv skulle tage initiativ til lignende arrangementer for at styrke fokus på fankulturen i Danmark. Den kommercielle internet-kanel Animeonly.tv gjorde det i april 2006 muligt for mange folk at mødes på deres forum, hvorefter adskellige foreninger opstod

### [redigér] Liste Over Foreninger

- J-Popkai (støtteforening for J-Popcon)
- Otaku Batsu Aarhus (www.obaa.dk)
- Anime I Odense (www.aiodense.dk)
- Herning Anime Forening (www.animeherning.dk)

## [redigér] Popularitet

Anime fans og interesserede til Jpopcon i Valby, 2004.

I Danmark har interessen for anime været stødt stigende de sidste par år, men er dog stadig yderst begrænset set i forhold til den generelle befolkning. Det har især været anime og manga rettet mod børn der har haft succes i Danmark, og mange forbinder derfor anime med tegnefilm rettet mod børn. Især serier så som Pokemon og Yu-Gi-Oh, der har været vist på dansk tv, har været med til at styrke ikke kun kendskabet til japansk animation, men også billedet af den unge målgruppe. Dog kan man i miljøet mærke at også de lidt ældre aldersgrupper er ved at få interesse for japansk animation. Dette har især kunnet ses via det stigende antal deltagere i den årlige J-Popcon festival.

Mange, især de lidt ældre fans, ser ofte anime andre steder end på TV. Dette kan være importerede DVD'er eller fanoversættelser af optagelser fra japansk TV, såkaldte fansubs. Fansubs er brud på international ophavsretslovgivning[1], men der er uenighed i fan kredse om hvorvidt det er moralsk forkasteligt eller ej, og hvor grænsen går.

## [redigér] Genrer og målgrupper

Anime har en del genrer, heriblandt de fleste almindelige genrer fra film: action, adventure, komedie, erotisk ("hentai"), fantasy, gyser, romantik og science fiction.

Meget anime indeholder elementer fra mere end en genre. Dette kan gøre det svært at kategorisere en specifik anime. Selvom et plot tilsyneladende er meget simpelt, kan dette have en underliggende, dybere og mere kompleks handling og karakterudvikling. Det er da heller ikke unormalt, at en stærkt actionpræget anime også indeholder komedie, romance og endda skarpe sociale kommentarer.

Ligesom de fleste andre kommercielle produkter, er anime også oftest produceret med henblik på en speciel målgruppe, normalt aldermæssigt. Mens mange genrer er mere typiske for nogen målgrupper end andre, er der dog nogen genrer der krydser målgrupperne.

Anime- og mangaspecifikke genrer:

- Bishōjo: Japansk for 'smuk pige', som kan bruges til at beskrive enhver anime der indeholder scener med smukke pigekarakterer, fx Oh My Goddess, Love Hina og Sailer Moon.
- Bishōnen: Japansk for for 'smuk dreng', som kan beskrive enhver anime der indeholder smukke og elegante drenge og mænd, fx Fushigi Yūgi.
- Ecchi: Japansk for 'uanstændig seksualitet', disse indeholder mild seksuel humor, fx Love Hina og Ranma 1/2
- Hentai: Japansk 'abnorm' eller 'pervers' og i vesten bruges det som en reference til pornografisk anime. I Japan referer man normalt til det samme med termerne 'Poruno' eller 'Ero'. Fx La Blue Girl og Urotsukidoji.
- Mecha: Anime og mange, som indeholder store robotter, fx Mobile Suit Gundam, Macross og Neon Genesis Evangelion.
- Moé: Anime og mange som indeholde personer, som er ekstremt livlige og nuttede, fx Little Snow Fairy Sugar og Sailor Moon. Moé anime vil visuelt oftest ligne noget rettet mod unge piger, men er alligevel ofte at finde rettet mod ældre drenge, dvs. seinen målgruppen. Der er stor uenighed om hvad moé præcis udgør, og om hvorvidt fx. moé kan være pornografisk.
- Sentai/Super Sentai: I bogstavligste forstand "et kamphold" på Japansk, som er enhver anime eller manga, som indeholder et hold af superhelte, fx Cyborg 009.
- Mahō shōjo: Betyder 'magisk pige', og omhandler typisk en eller flere skolepiger der har en "hemmelig identitet" som superheltinde. Fx. Sailor Moon, Tokyo Mew Mew og Magical Girl Lyrical Nanoha. Oprindelig var genren rettet mod unge piger, men det har vist sig at der også er et betydeligt marked i serier rettet specifikt mod ældre drenge, hvorfor man nu også ser mahō shōjo serier rettet specifikt mod seinen målgruppen.
  - Mahō shōnen: Som mahō shōjo, men hvor det er drenge med superkræfter i stedet. Genren er ret sjælden, men et eksempel er D.N.Angel.
- Shōjo-ai/yuri: Japansk for 'kærlighed mellem piger', som er anime og mange med temaet kærlighed mellem piger (ved yuri af pornografisk karakter), fx Revolutionary Girl Utena.
- Shōnen-ai/yaoi: Japansk for 'kærlighed mellem drenge', som sætter fokus på kærligheden drenge imellem (ved yaoi af pornografisk karakter). Denne term er ved at blive faset ud af det Japanske sprog, grundet henvisninger til pædofili, og bliver erstattet med termen 'Boys Love' (BL). Fx Gravitation.

### [redigér] Målgrupper

Anime kan typisk kategoriseres i følgende fem målgrupper. Det sker dog at animeer kan placeres i flere af dem, for eksempel kan shōjo og seinen i nogen tilfælde overlappe, oftest i form af mahō shōjo genren, kombineret med at mange moé træk også er at finde i shōjo anime.

- Josei: Japansk for 'ung kvinde', denne type anime og manga er målrettet til unge kvinder og er en af de mest sjældne former for anime og manga. Vil typisk omhandle et dagligdagsliv med personer i målgruppen. Fx. Nana.
- Kodomo: Japansk for 'barn', disse animeer og mangaer er målrettet mod børn, fx Hamtaro.
- Seinen: Anime og manga henvendt mod teenagedrenge og unge mænd, fx Elfen Lied, Ghost in the Shell, Onegai Teacher og The Melancholy of Haruhi Suzumiya. Dette er formentlig den målgruppe der spænder over flest genrer, da de fleste otaku også ligger i denne. Moé genren er specifik for seinen målgruppen.
- Shōnen: Japansk for 'drenge', Shōnen er som Seinen, men er anime og manga til unge drenge, fx Dragon Ball Z og pokemon.
- Shōjo: Japansk for 'ung dame' eller 'lille pige', som er anime og manga målrettet mod piger, fx Fruits Basket.

## [redigér] Populære spillefilm

- Metropolis
- Princess Mononoke
- Min Nabo Totoro (my neighbour totoro, Tonari no Totoro, となりのトトロ)
- Chihiro og heksene (spirited away, Sen to Chihiro no Kamikakushi, 千と千尋の神隠し)
- Nausicaä of the Valley of Wind
- Det Levende Slot (howl's moving castle, Howl no Ugoku Shiro, ハウルの動く城)
- Ghost in the Shell & Ghost in the Shell 2: Innocence
- Vampire Hunter D
- Akira

## [redigér] Litteratur

- Nicolas Barbano: Japanimation! (Kosmorama nr. 206, 1993)
- Helen McCarthy: Anime! A Beginners Guide to Japanese Animation (Titan Books, 1993)
- Helen McCarthy: The Anime Movie Guide (Titan Books, 1996)
- Helen McCarthy & Jonathan Clements: The Erotic Anime Movie Guide (Titan Books, 1998)
- Helen McCarthy: Hayao Miyazaki - Master of Japanese Animation (Stone Bridge Press, 1999)

## [redigér] Eksterne henvisninger

- AnimeGuiden

## [redigér] Referencer

1. ↑ http://www.animenewsnetwork.com/feature.php?id=144 (engelsk)

Hentet fra "http://da.wikipedia.org../../../a/n/i/Anime.html"

Kategorier: Filmgenrer | Anime | Tegnefilm | Animeserier

##### Views

- Artikel
- Diskussion
- Nuværende version

##### deltagelse

- Velkommen
- Skribentforside
- Projekter
- Seneste ændringer
- Hjælp

##### organisation

- Donation
- Kontakt os

##### Søg

##### Andre sprog

- Alemannisch
- العربية
- Asturianu
- Boarisch
- Žemaitėška
- Български
- বাংলা
- Bosanski
- Català
- Česky
- Deutsch
- Ελληνικά
- English
- Esperanto
- Español
- Eesti
- Euskara
- Suomi
- Français
- Galego
- עברית
- हिन्दी
- Hrvatski
- Magyar
- Bahasa Indonesia
- Íslenska
- Italiano
- 日本語
- ქართული
- 한국어
- Latina
- Lietuvių
- Latviešu
- Bahasa Melayu
- Nederlands
- ‪Norsk (bokmål)‬
- Occitan
- Polski
- Português
- Română
- Русский
- Simple English
- Slovenčina
- Slovenščina
- Shqip
- Српски / Srpski
- Svenska
- ไทย
- Tagalog
- Türkçe
- Українська
- O'zbek
- Tiếng Việt
- 中文